tilsynsrapport 2022/2023 Mælkebøtten

Tilsynsrapport 2022/2023

DAGINSTITUTIONENS NAVN:
Mælkebøtten

DATO FOR TILSYNSBESØG:	DATO FOR DIALOGMØDE:
7. juni 2022	5. juli 2022

DELTAGERE I DIALOGMØDET
Teamleder: Marianne Christensen
Medarbejder:
Områdeleder: Ikke relevant da det er en selvejende daginstitution
Tilsynskonsulent: Connie Nielsen

OPFØLGENDE PÆDAGOGISK TILSYN	IKKE OPFØLGENDE PÆDAGOGISK TILSYN
x

DEADLINE FOR HANDLEPLAN TIL OMRÅDELEDEREN / TILSYNSKONSULENTEN
DATO

I FORHOLD TIL HVERT TEMA FORETAGES FØLGENDE VURDERING:
Nuværende praksis vedligeholdes
Der kan med fordel ske ændringer i praksis
Der skal ske ændringer i praksis
Påbud

TEMA 1

BØRNESYN, DANNELSE, BØRNEPERSPEKTIV, LEG, LÆRING OG BØRNEFÆLLESSKABER

TILSYNETS OBSERVATIONER Ved det uanmeldte tilsynsbesøg oplever tilsynet: Voksne der er venlige og imødekommende overfor børnene, hinanden og besøgende. At de voksne skaber rammerne til at det enkelte barn kan vise initiativ og være aktivt deltagende At de voksne udviser omsorg for børn der har behov for det. At de voksne er anerkendende i deres kommunikation med børnene og har fokus på at fortælle børnene, hvilken adfærd de gerne vil se og dermed øge børnene handlemuligheder. (VUG) At de voksne viser glæde og entusiasme overfor børnene.

UDVIKLINGSPUNKTER

TILSYNETS VURDERING Nuværende praksis vedligeholdes

PUNKTER DER SKAL INDGÅ I HANDLEPLANEN

TEMA 2

PÆDAGOGISK LÆRINGSMILJØ GENNEM HELE DAGEN (RUTINER OG AKTIVITETER)

TILSYNETS OBSERVATIONER At de voksne har fokus på at skabe rolige rammer i overgangen fra en aktivitet/rutinesituation til en anden ved at fordele sig og have forskellige voksenroller. (VUG) At de voksne har fokus på at give børnene mulighed for at udvikle selvhjulpenhed i f.eks. den daglige rutinesituation ”garderoben”. Det ses dog også at de voksne med fordel kan have mere fokus på at arbejde med selvhjulpenhed i forhold til rutinesituationen ”frokost”. At der er fokus på sproglig udvikling i dagens rutiner og aktiviteter.

UDVIKLINGSPUNKTER Den pædagogiske teamleder og medarbejderne kan med fordel sætte mere fokus på børnenes mulighed for at øve selvhjulpenhed i rutinesituationen frokost. Den pædagogiske teamleder og medarbejder kan med fordel sætte fokus på arbejdet med sprogtrappens materiale f.eks. sprogteknikker = gentagelser af sætninger, Giv me five, og tilføjelser af nye elementer til samtalen.

TILSYNETS VURDERING Der kan med fordel ske ændringer i praksis

PUNKTER DER SKAL INDGÅ I HANDLEPLANEN Tilsynet opfordrer Mælkebøtten til at udarbejde en intern udviklingsplan for udviklingspunkt 1 og 2

TEMA 3

BØRN I UDSATTE POSITIONER

TILSYNETS OBSERVATIONER At de voksne har fokus på at inddrage alle børn i at deltage i aktiviteterne også de børn som ikke gør opmærksomme på sig selv.

UDVIKLINGSPUNKTER

TILSYNETS VURDERING Nuværende praksis vedligeholdes

PUNKTER DER SKAL INDGÅ I HANDLEPLANEN

TEMA 4

SAMMENHÆNG TIL BØRNEHAVEKLASSEN OG GÆSTEPLEJEN

TILSYNETS OBSERVATIONER Dagtilbuddet har pt. Ingen gæstebørn, da der ingen dagplejer er i området. Mælkebøtte samarbejder b.la. med Hvidebækskolen om kommende skolebørn.

UDVIKLINGSPUNKTER

TILSYNETS VURDERING Nuværende praksis vedligeholdes

PUNKTER DER SKAL INDGÅ I HANDLEPLANEN

TEMA 5

HAR LEDEREN SIKRET AT DER ER UDARBEJDET OG OFFENTLIGGJORT EN LOKAL PÆDAGOGISK LÆREPLAN, HVOR INDHOLDET LEVER OP TIL GÆLDENDE LOVGIVNING.

HAR LEDEREN ETABLERET EN EVALUERINGSKULTUR I INSTITUTIONEN

TILSYNETS OBSERVATIONER Forud for dialogmødet har den pædagogiske teamleder fremsendt eksempler på institutionens løbende evaluering af den pædagogiske praksis. På baggrund af det fremsendte materiale samt drøftelser på dialogmødet er det tilsynets vurdering, at institutionens evalueringskultur har fokus på at: sikre en løbende pædagogisk dokumentation af sammenhængen mellem det pædagogiske læringsmiljø og børnenes trivsel, læring, udvikling og dannelse. det pædagogiske personale har mulighed for at fordybe sig og reflektere undervejs børnenes perspektiv inddrages. Det pædagogiske personale oplyser ved dialogmødet, at da der er tale om børn i alderen 0-3 år, sker dette fortrinsvist ved, at de voksne observerer på børnenes engagement og efterfølgende tegn på læring. evalueringen skal føre til at der efterfølgende justeres i den pædagogiske praksis med henblik på udvikling af læringsmiljøet. Fremadrettet skal den pædagogiske teamleder sikre at evalueringen hænger sammen med de tolv pædagogiske mål i den styrkede pædagogiske læreplan (læreplanstemaerne). En hverdags evaluering: Hvordan forholder det pædagogiske personale sig til børnene i aktiviteten? Hvilke børn bliver set og hørt og får respons, hvilke børn gør ikke, og hvorfor? Hvilke børne- og læringssyn ligger til grund for det pædagogiske personales måde at relatere til og kommunikere med børnene på? Hvordan reagerer børnene på personales ageren? En længerevarende evaluering: I hvilke omfang understøtter de pædagogiske læringsmiljøet børnenes trivsel, læring, dannelse og udvikling generelt. Der mangler beskrivelser af hvordan I vil gøre det nu og her i den planlagte aktivitet, samt hvordan i vil op og ned justere for at tilgodese det enkelte barn. Jeres evalueringer beskriver flertallet og ses i et voksent perspektiv. Det har ikke forud for dialogmødet været muligt at finde en offentliggjort evaluering af den pædagogiske læreplan. På dialogmødet oplyser den pædagogiske teamleder at hun har udarbejdet evalueringen og den bliver offentliggjort snarses. Evalueringen skal tage udgangspunkt i de pædagogiske mål og herunder en vurdering af sammenhængen mellem det pædagogiske læringsmiljø i dagtilbuddet og børnenes trivsel, læring, udvikling og dannelse, samt at evalueringen af institutionens læreplan skal være offentliggjort inden udgangen af 2022. FORÆLDREPERSPEKTIV Forud for dialogmødet har tilsynet modtaget et evalueringsskema retur fra forældrerepræsentanten i forældrebestyrelsen. I evalueringsskemaet kan forældrerepræsentanten på en skala fra 1-7 markere hvor enige/uenige de er i nedenstående udsagn. (1= helt uenig og 7= helt enig). Samtlige vurderinger ligger på 7. Enigheden er højest i forhold til nedenstående udsagn: Institutionen tager udgangspunkt i et børneperspektiv, uanset om der er tale om hverdagssituationer, børneinitierede lege eller voksenplanlagte forløb. Institutionen fremmer børnenes trivsel og udvikling gennem et trygt og pædagogisk læringsmiljø Institutionen sikrer i samarbejde med forældrene at overgangen fra hjem til dagtilbud, sker så trygt som muligt for barnet Institutionen samarbejder med forældrene om at give børn omsorg og understøtte det enkelte barns udvikling. Institutionen sikrer I samarbejde med forældrene at overgangen mellem forskellige dagtilbud opleves harmonisk for barnet.

UDVIKLINGSPUNKTER

TILSYNETS VURDERING Nuværende praksis vedr. løbende dokumentation og evaluering vedligeholdes. Inden udgangen af 2022, skal evalueringen af den pædagogiske læreplan være offentliggjort.

PUNKTER DER SKAL INDGÅ I HANDLEPLANEN